कपिल शर्मा बन गए सिंगर, इमोशनल अंदाज में गाया- दो लफ्जों की है दिल की कहानी...देखें Video  
कपिल शर्मा का मजेदार वीडियो वायरल
सिंगिंग में आजमा रहे हैं हाथ
लता मंगेशकर से मिल चुकी है तारीफ
कपिल शर्मा (Kapil Sharma) ने टेलीविजन पर धमाकेदार वापसी की है. कपिल शर्मा अपने कॉमेडी शो 'द कपिल शर्मा शो (The Kapil Sharma Show)' के साथ लौटे हैं और फ्रेश जोक्स के साथ दर्शकों को एंटरटेन कर रहे हैं. कपिल शर्मा मल्टीटैलेंटेड और इस बात का इशारा वे समय-समय पर करते भी रहे हैं. कपिल शर्मा (Kapil Sharma) बहुत ही शानदार गाते भी हैं, उनकी गायकी की तारीफ लता मंगेशकर तक कर चुकी हैं. वैसे भी कपिल शर्मा ट्रेंड सिंगर हैं. कपिल शर्मा (Kapil Sharma) अपने करियर को दोबारा से पटरी पर ला रहे हैं और उन्होंने अपने यूट्यूब (YouTube) चैनल पर सिंगिंग वीडियो डालने शुरू किए हैं.

कपिल शर्मा (Kapil Sharma) का एक वीडियो वायरल हो रहा है, जिसमें वे अमिताभ बच्चन की फिल्म 'द ग्रेट गैम्बलर' का सॉन्ग 'दो लफ्जों की है...' गा रहे हैं. कपिल शर्मा की गायकी बहुत ही बेतरीन है. यही नहीं, कपिल शर्मा एक वीडियो में मीका सिंह के साथ भी जुगलबंदी करते नजर आ रहे हैं. यही नहीं कपिल शर्मा (Kapil Sharma) म्यूजिकल इंस्ट्रूमेंट भी बजा रहे हैं, कमाल कर रहे हैं. कपिल शर्मा (Kapil Sharma) ने ये वीडियो अपने यूट्यूब (YouTube) चैनल पर पोस्ट किए हैं.

कपिल शर्मा (Kapil Sharma) के शो में अभी तक सलमान खान (Salman Khan) अपने पापा सलीम खान और भाई अरबाज खान तथा सोहेल खान के साथ शिरकत कर चुके हैं. 'द कपिल शर्मा शो (The Kapil Sharma Show)' के पहले गेस्ट रणवीर सिंह (Ranveer Singh) थे. वे 'सिम्बा (Simmba)' को प्रमोट करने के लिए रोहित शेट्टी (Rohit Shetty), सोनू सूद और सारा अली खान (Sara Ali Khan) के साथ शो में पहुंचे थे. कपिल शर्मा का साथ देने के लिए शो में कीकू शारदा, भारती सिंह, कृष्णा अभिषेक, रॉशेल राव और सुमोना चक्रवर्ती भी नजर आते हैं. कपिल शर्मा (Kapil Sharma) की पूरी टीम मिलकर दर्शकों का जमकर मनोरंजन कर रही है.